Document ID: 31999D0562

ΑΠΟΦΑΣΗ ΤΗΣ ΕΠΙΤΡΟΠΗΣ
της 12ης Ιουλίου 1999
που αφορά την ανταλλαγή επιστολών σχετικά με το πιστοποιητικό που αναφέρεται στην παράγραφο 6 δεύτερο εδάφιο της συμφωνίας μεταξύ της Ευρωπαϊκής Κοινότητας και της Δημοκρατίας της Ουγγαρίας για τον αμοιβαίο καθορισμό δασμολογικών ποσοστώσεων για ορισμένους οίνους
[κοινοποιηθείσα υπό τον αριθμό Ε(1999) 2054]
(1999/562/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση αριθ. 93/723/ΕΚ του Συμβουλίου, της 23ης Νοεμβρίου 1993, που αφορά τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Ουγγαρίας σχετικά με τον αμοιβαίο καθορισμό δασμολογικών ποσοστώσεων για ορισμένους οίνους(1), και ιδίως το άρθρο 3,
Εκτιμώντας:
(1) ότι η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Ουγγαρίας, σχετικά με τον αμοιβαίο καθορισμό δασμολογικών ποσοστώσεων για ορισμένους οίνους, η οποία υπογράφηκε στις Βρυξέλλες, στις 29 Νοεμβρίου 1993(2), προβλέπει στο σημείο 6 δεύτερο εδάφιο ότι η έγκριση δασμολογικών παραχωρήσεων υπόκειται στην προσκόμιση πιστοποιητικού, το οποίο εκδίδεται από αμοιβαία αναγνωρισμένον επίσημο οργανισμό, που περιλαμβάνεται σε κατάλογο που θα καταρτιστεί με κοινή συμφωνία, πιστοποιητικού με το οποίο βεβαιούται ότι ο εν λόγω οίνος πληροί τις διατάξεις των σημείων 1, 2 και 4 της συμφωνίας·
(2) ότι η Επιτροπή, εξ ονόματος της Κοινότητας και η Ουγγαρία, διαπραγματεύθηκαν τις λεπτομέρειες εφαρμογής που αφορούν το προαναφερθέν πιστοποιητικό· ότι, κατά συνέπεια, θα πρέπει να τις εγκρίνουν·
(3) ότι τα μέτρα που προβλέπονται στην παρούσα απόφαση, καθώς και η συνημμένη ανταλλαγή επιστολών, είναι σύμφωνα με τη γνώμη της επιτροπής διαχείρισης οίνων,
ΑΠΟΦΑΣΙΖΕΙ:
Άρθρο 1
Εγκρίνεται εξ ονόματος της Κοινότητας η ανταλλαγή επιστολών σχετικά με το πιστοποιητικό που αναφέρεται στο σημείο 6 δεύτερο εδάφιο της συμφωνίας μεταξύ της Ευρωπαϊκής Κοινότητας και της Δημοκρατίας της Ουγγαρίας, για τον αμοιβαίο καθορισμό δασμολογικών ποσοστώσεων για ορισμένους οίνους.
Το κείμενο της ανταλλαγής επιστολών επισυνάπτεται στην παρούσα απόφαση.
Άρθρο 2
Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 12 Ιουλίου 1999.

Labels: 3
18
15
17